कुआनो नदी
कुआनो नदी भारतीय राज्य उत्तर प्रदेश में बहने वाली एक छोटी नदी है। यह सरयू (घाघरा) की सहायिका है। यह नदी तराई इलाके में बहराइच ज़िले के बसऊपुर गाँव के पास से एक सोते के रूप में निकलती है। नदी अपने मार्ग में बस्ती, संत कबीर नग़र और गोरखपुर जिले से होकर बहती है। इस नदी पर मुखलिशपुर में एक बांध है। इस नदी का पानी स्वच्छ है और इसके तट जैवविधता के लिए जाने जाते हैं। नदी के मार्ग में अनेक सोते इसमें बुलबुलों के रूप में इसे जल प्रदान करते हैं। वर्षा काल में नदी बाढ़ के लिए भी जानी जाती है।